I 1661 giftet hun seg i Linz med erbschatzmeister og hoffkammerpresident i Wien, grev Georg Ludwig von Sinzendorf (1616–1681). På grunn av embetene hadde han det meste av det østerrikske finansvesen under seg, og kunne derfor tilby Dorothea Elisabeth en standsmessig tilværelse en prinsesse verdig. Den store aldersforskjell ektefellene i mellom spilte en mindre rolle for Dorothea Elisabeth, siden ektemannen også var glad i en representativ stil og derfor ikke la seg i veien for hennes pengebruk. Paret holdt mange salonger, og ble regnet blant de vittige vertskapene i Wien.